**ПРОТОКОЛ № 41**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 06.12.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Стефан Петров, Евгени Иванов, Наталия Василева, Ваня Дойчева, Аксиния Матосян, Емилия Пенева, Ирина Апостолова, Петя Маринова и Надя Загорова

Отсъства: Пламен Найденов

На заседанието присъстват: Петя Тянкова – директор на дирекция „Атестиране на прокурори и следователи“, Полина Петкова - началник отдел „Атестиране на прокурори и следователи“ и Яна Мачева - началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

 ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 14 - т. 30

РАЗНИ

 1. Доклад от дирекция „Правна“ относно жалба от Антон Иванов Мицов – прокурор в Софийска градска прокуратура, срещу решение на Прокурорската колегия на Висшия съдебен съвет по протокол № 43/23.11.2022 г., т. 10.1.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРИЕМА за сведение доклада от дирекция „Правна“ относно жалба от Антон Иванов Мицов – прокурор в Софийска градска прокуратура, срещу решение на Прокурорската колегия на Висшия съдебен съвет по протокол № 43/23.11.2022 г., т.10.1.

2. Доклад от дирекция „Правна“ относно жалба от Антон Иванов Мицов – прокурор в Софийска градска прокуратура, срещу решение на Прокурорската колегия на Висшия съдебен съвет по протокол № 43/23.11.2022 г., т. 11.1.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРИЕМА за сведение доклада от дирекция „Правна“ относно жалба от Антон Иванов Мицов – прокурор в Софийска градска прокуратура, срещу решение на Прокурорската колегия на Висшия съдебен съвет по протокол № 43/23.11.2022 г., т.11.1.

 3. Писма от председателя на Постоянната атестационна комисия към Апелативна прокуратура – Бургас, ведно с приложен протокол от проведено съвещание, относно възложени атестации.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1.** Атестирането на **Гергана Стоянова Илиева-Гешева** – заместник на административния ръководител – заместник-окръжен прокурор на Окръжна прокуратура – Бургас, **Румяна Иванова Славова** – заместник на административния ръководител – заместник-окръжен прокурор на Окръжна прокуратура – Бургас и **Росица Георгиева Дапчева** – прокурор в Окръжна прокуратура – Бургас, следва да се извърши от Постоянната атестационна комисия към Апелативна прокуратура Бургас, в съответствие с решение на КАК по протокол № 38 от 15.11.2022 г., т. 3.2.4.

*Мотиви: След проведено на 23.11.2022 г. съвещание, относно възложени атестации на Гергана Стоянова Илиева-Гешева, Румяна Иванова Славова и Росица Георгиева Дапчева,* *Постоянната атестационна комисия към Апелативна прокуратура – Бургас е приела, че не е компетентна да извърши атестациите на посочените прокурори, тъй като същите са със статут на административни ръководители през атестационния период 30.09.2017 г. – 30.09.2022 г.*

*Разпоредбата на чл. 204, ал. 2 от ЗСВ регламентира, че постоянните атестационния комисии подпомагат атестирането на прокурори в районна прокуратура и прокурори в окръжна прокуратура в съответния апелативен район, а съгласно чл. 11, ал. 1 от Наредба № 3 от 23.02.2017 г. атестирането на прокурор се провежда въз основа на общи и специфични критерии, установени в чл. 198 и 199 ЗСВ. Хипотезата – ако в периода на атестиране прокурор или следовател е заемал едновременно и длъжностите административен ръководител или заместник на административен ръководител, се урежда с ал. 5 на чл. 11 от Наредба № 3 от 23.02.2017 г., съгласно която в тези случаи атестирането се провежда по общите, специфичните и допълнителните критерии, ако заеманата ръководна длъжност обхваща повече от половината от периода на атестиране.*

*Действително, през част от периода на откритите им процедури по атестиране (с решение на КАК по протокол № 38 от 15.11.2022 г., т. 3.2.) посочените магистрати заемат ръководна длъжност, както следва:*

* *Гергана Илиева-Гешева – заместник на административния ръководител – заместник-окръжен прокурор на Окръжна прокуратура – Бургас – от 22.06.2022 г. до 30.09.2022 г., т.е ̴ 3 месеца от атестационния период;*
* *Румяна Славова и Росица Дапчева – заместник на административния ръководител – заместник-окръжен прокурор на Окръжна прокуратура – Бургас – от 30.09.2017 г. до 06.06.2018 г., т.е ̴ 8 месеца от атестационния период.*

*Доколкото прокурор Илиева-Гешева, прокурор Славова и прокурор Дапчева са заемали ръководна длъжност през по-малко от половината от атестационния период, атестирането на всяка една от тях следва да бъде проведено само по общите и специфични критерии, поради което Комисията по атестирането и конкурсите намира, че ПАК към АП – Бургас е компетентна да извърши проверка на дейността на посочените магистрати и да направи предложения за комплексни оценки.*

*В допълнение, вече приключилите атестационни процедури на прокурор Георги Чинев и прокурор Руси Русев, заемали ръководна длъжност ̴ 1 година и 4 месеца през атестационните периоди, са извършени от ПАК към АП – Бургас.*

**3.1.2. ДА СЕ УВЕДОМИ** Постоянната атестационна комисия към Апелативна прокуратура - Бургас за решението по т. 3.1.

**3.2. ОТМЕНЯ** решение по протокол № 34 от 18.10.2022 г., т. 8.2., относно провеждане на периодично атестиране на **Соня Йовчева Петрова** – прокурор в Окръжна прокуратура – Бургас, от Комисията по атестирането и конкурсите.

**3.2.1. ВЪЗЛАГА** на Постоянната атестационна комисия при Апелативна прокуратура – Бургас, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на Соня Йовчева Петрова – прокурор в Окръжна прокуратура – Бургас, за периода 26.06.2017 г. – 26.06.2022 г., и да направи предложение за комплексна оценка.

*Мотиви: След допълнителна проверка, Комисията установи, че в атестационния период 26.06.2017 г. – 26.06.2022 г. прокурор Соня Петрова е заемала ръководна длъжност ̴ 1 година и 8 месеца, т.е. по-малко от половината от периода, поради което, на основание чл. 11, ал. 5 от Наредба № 3 от 23.02.2017 г., атестирането й следва да обхване само общите и специфични критерии за атестиране, а проверката на дейността да се извърши от ПАК към АП – Бургас. Доколкото атестационната процедура е открита, но не е приключила към настоящия момент, решението на КАК от 18.10.2022 г., т. 8.2. следва да се отмени и атестацията да се възложи на Постоянната атестационна комисия към АП – Бургас.*

**3.2.2. ДА СЕ УВЕДОМЯТ** Постоянната атестационна комисия към Апелативна прокуратура – Бургас, Соня Йовчева Петрова – прокурор в Окръжна прокуратура – Бургас и административния ръководител на Окръжна прокуратура – Бургас, за решението по т. 3.2.

4. Писмо от председателя на Постоянната атестационна комисия към Апелативна прокуратура – София, относно изпълнение разпоредбата на чл. 44, ал. 1, т. 1 – 3 от Наредба № 3 от 23.02.2017 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРИЕМА**, че в случаи на преписки и дела с многотомни материали е възможно извършване на електронен вариант на непосредствено наблюдение по чл. 44, ал. 1, т. 1 – 3 от Наредба № 3 от 23.02.2017 г. – чрез сканирани копия на крайните актове за решаване по същество на определените преписки и дела, предоставени на електронен носител, и проверка на предходните движения в Унифицираната информационна система.

**4.2. ДА СЕ УВЕДОМИ** Постоянната атестационна комисия към Апелативна прокуратура – София, за решението по т. 4.1.

 ЕДИННИ ФОРМУЛЯРИ

5. Придобиване статут на несменяемост на Теодора Сашева Николова - Серева - прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Теодора Сашева Николова - Серева - прокурор в Софийска районна прокуратура.

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Теодора Сашева Николова - Серева - прокурор в Софийска районна прокуратура.

5.3. Предоставя, на основание чл. 205, ал. 1 от ЗСВ, на Теодора Сашева Николова - Серева - прокурор в Софийска районна прокуратура, резултатите от атестирането за запознаване.

6. Периодично атестиране на Росица Георгиева Георгиева - прокурор в Окръжна прокуратура - Кърджали.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Пловдив, за комплексна оценка на Росица Георгиева Георгиева - прокурор в Окръжна прокуратура - Кърджали.

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Росица Георгиева Георгиева - прокурор в Окръжна прокуратура - Кърджали.

6.3. Предоставя, на основание чл. 205, ал. 1 от ЗСВ, на Росица Георгиева Георгиева - прокурор в Окръжна прокуратура - Кърджали, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

7. Предложение от Георги Луков Карайлев – прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Георги Луков Карайлев – прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

7.2. ВНАСЯ предложението в заседанието на Прокурорската колегия на ВСС, насрочено за 07.12.2022 г., за разглеждане и произнасяне.

8. Предложение от Николинка Георгиева Обретенова – прокурор в Окръжна прокуратура - Смолян, с ранг „прокурор в АП“, за повишаване на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Николинка Георгиева Обретенова – прокурор в Окръжна прокуратура - Смолян, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

8.2. ВНАСЯ предложението в заседанието на Прокурорската колегия на ВСС, насрочено за 07.12.2022 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

9. Придобиване статут на несменяемост на Златина Едрова Димова - прокурор в Районна прокуратура - Стара Загора.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Златина Едрова Димова - прокурор в Районна прокуратура - Стара Загора.

9.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Златина Едрова Димова - прокурор в Районна прокуратура - Стара Загора.

9.3. ПРЕДЛАГА НА ПРОКУРОРСКАТА КОЛЕГИЯ НА ВСС, Златина Едрова Димова - прокурор в Районна прокуратура - Стара Загора, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

9.4. ВНАСЯ предложението в заседание на Прокурорската колегия на ВСС, насрочено за 07.12.2022 г., за разглеждане и произнасяне.

10. Придобиване статут на несменяемост на Гергина Василева Цанова – прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Гергина Василева Цанова – прокурор в Софийска районна прокуратура.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Гергина Василева Цанова – прокурор в Софийска районна прокуратура.

10.3. ПРЕДЛАГА НА ПРОКУРОРСКАТА КОЛЕГИЯ НА ВСС, Гергина Василева Цанова – прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

10.4. ВНАСЯ предложението в заседание на Прокурорската колегия на ВСС, насрочено за 07.12.2022 г., за разглеждане и произнасяне.

11. Периодично атестиране от Вероника Бориславова Трифонова – прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Вероника Бориславова Трифонова – прокурор в Софийска районна прокуратура.

11.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Вероника Бориславова Трифонова – прокурор в Софийска районна прокуратура.

11.3. ВНАСЯ предложението в заседание на Прокурорската колегия на ВСС, насрочено за 07.12.2022 г., за разглеждане и произнасяне.

12. Извънредно атестиране на Ирена Стоянова Костадинова - и.ф. административен ръководител - районен прокурор на Районна прокуратура - Русе и заместник на административния ръководител - заместник-районен прокурор на Районна прокуратура - Русе.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Ирена Стоянова Костадинова - и.ф. административен ръководител - районен прокурор на Районна прокуратура - Русе и заместник на административния ръководител - заместник-районен прокурор на Районна прокуратура - Русе.

12.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ирена Стоянова Костадинова - и.ф. административен ръководител - районен прокурор на Районна прокуратура - Русе и заместник на административния ръководител - заместник-районен прокурор на Районна прокуратура - Русе.

12.3. ВНАСЯ предложението в заседание на Прокурорската колегия на ВСС, насрочено за 07.12.2022 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

13. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **ДОКЛАДЧИК** |
| **1** | РП-БЛАГОЕВГРАД | **Вахиде Сабри Робова** | прокурор | **Петя Маринова** |
| **2** | СРП | **Александър Руменов Натов** | прокурор | **Евгени Иванов** |
| **3** | ОП-ХАСКОВО | **Валентина Славчева Радева - Ранчева**  | прокурор | **Аксиния Матосян** |
| **4** | ОП-БУРГАС | **Благовест Димитров Вангелов**  | прокурор  | **Емилия Пенева** |

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

14. Придобиване статут на несменяемост на Нели Красимирова Тодорова-Атанасова – прокурор в Районна прокуратура - Пловдив.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Нели Красимирова Тодорова-Атанасова – прокурор в Районна прокуратура – Пловдив.

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Нели Красимирова Тодорова-Атанасова – прокурор в Районна прокуратура – Пловдив.

14.3. Предоставя, на основание чл. 205, ал. 1 от ЗСВ, на Нели Красимирова Тодорова-Атанасова – прокурор в Районна прокуратура - Пловдив, резултатите от атестирането за запознаване.

15. Придобиване статут на несменяемост на Георги Луков Карайлев - прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Георги Луков Карайлев - прокурор в Софийска районна прокуратура.

15.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Георги Луков Карайлев - прокурор в Софийска районна прокуратура.

15.3. Предоставя, на основание чл. 205, ал. 1 от ЗСВ, на Георги Луков Карайлев - прокурор в Софийска районна прокуратура, резултатите от атестирането за запознаване.

16. Периодично атестиране на Яна Миткова Николова - прокурор в Окръжна прокуратура - Шумен.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Варна, за комплексна оценка на Яна Миткова Николова - прокурор в Окръжна прокуратура - Шумен.

16.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Яна Миткова Николова - прокурор в Окръжна прокуратура - Шумен.

16.3. Предоставя, на основание чл. 205, ал. 1 от ЗСВ, на Яна Миткова Николова - прокурор в Окръжна прокуратура - Шумен, резултатите от атестирането за запознаване.

*Забележка: Решението е взето без участието на г-н Огнян Дамянов, поради направен самоотвод.*

17. Периодично атестиране на Детелин Кирилов Георгиев - прокурор в Софийска градска прокуратура.

*След проведено гласуване с вдигане на ръка и при обявения резултат 8 гласа „за“ и 2 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Детелин Кирилов Георгиев - прокурор в Софийска градска прокуратура.

17.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Детелин Кирилов Георгиев - прокурор в Софийска градска прокуратура.

17.3. Предоставя, на основание чл. 205, ал. 1 от ЗСВ, на Детелин Кирилов Георгиев - прокурор в Софийска градска прокуратура, резултатите от атестирането за запознаване.

РАЗНИ

18. Предложение от административния ръководител на Окръжна прокуратура - Разград за назначаване на Радослав Димитров Батанов - прокурор в Окръжна прокуратура – Велико Търново, на длъжност „заместник на административния ръководител-заместник-окръжен прокурор“ на Окръжна прокуратура – Разград.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Радослав Димитров Батанов - прокурор в Окръжна прокуратура – Велико Търново, на длъжност „заместник на административния ръководител-заместник-окръжен прокурор“ на Окръжна прокуратура – Разград, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

18.2. Внася предложението в заседание на Прокурорската колегия на ВСС, насрочено за 07.12.2022 г., за разглеждане и произнасяне.

19. Предложение от административния ръководител на Софийска районна прокуратура за назначаване на Борислав Красимиров Георгиев – прокурор в Софийска районна прокуратура, на длъжност „заместник на административния ръководител-заместник-районен прокурор“ на Софийска районна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Борислав Красимиров Георгиев – прокурор в Софийска районна прокуратура, на длъжност „заместник на административния ръководител-заместник-районен прокурор“ на Софийска районна прокуратура, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

19.2. Внася предложението в заседание на Прокурорската колегия на ВСС, насрочено за 07.12.2022 г., за разглеждане и произнасяне.

20. Откриване на процедура за избор на административен ръководител-районен прокурор на Районна прокуратура - Габрово.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОТКРИЕ, на основание чл. 167, ал. 2, във връзка с чл. 194а, ал. 1 от Закона за съдебната власт, процедура за избор на административен ръководител – районен прокурор на Районна прокуратура – Габрово – свободна длъжност.

20.2. В едномесечен срок от датата на обнародване на свободната длъжност в „Държавен вестник" предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес - vss@vss.justice.bg или чрез лицензиран пощенски оператор на официалния адрес на Висшия съдебен съвет - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право"; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

20.3. Решението да се обнародва в „Държавен вестник" и да се публикува на Интернет страницата на Висшия съдебен съвет.

20.4. ВНАСЯ предложението в заседанието на Прокурорската колегия на ВСС, насрочено за 07.12.2022 г., за разглеждане и произнасяне.

21. Определяне на изпълняващ функциите „административен ръководител -районен прокурор“ на Районна прокуратура – Габрово.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2 от ЗСВ, Даниела Маринова Йовчева – заместник на административния ръководител – заместник-районен прокурор на Районна прокуратура - Габрово, за изпълняващ функциите „административен ръководител – районен прокурор“ на Районна прокуратура – Габрово, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

21.2. ВНАСЯ предложението в заседанието на Прокурорската колегия на ВСС, насрочено на 07.12.2022 г., за разглеждане и произнасяне.

22. Решение № 10188/10.11.2022г. по адм. дело № 6197/2022г. по описа на Върховния административен съд, Шесто отделение по жалба от Лиляна Георгиева срещу решения на Прокурорската колегия на Висшия съдебен съвет по протокол № 19/25.05.2022 г. по т. 2.13., 2.24., 2.24.1., 2.24.2., 2.24.3., 2.25., 2.25.1., 2.25.2., 2.26.-2.26.9. и 2.27.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. Отлага внасянето в заседание на Прокурорската колегия на Висшия съдебен съвет на предложение, на основание чл. 186а, ал. 3 от ЗСВ, за първоначално назначаване на длъжност „прокурор“ в районните прокуратури по обявения, с решение на Прокурорската колегия на Висшия съдебен съвет по протокол № 11/31.03.2021 г. (обн. в ДВ бр. 29/09.04.2021 г.) конкурс, до влизане в сила на Решение № 10188/10.11.2022г. по адм. дело № 6197/2022г., по описа на Върховния административен съд, Шесто отделение.

23. Заявление от Тодор Димитров Мерджанов за освобождаване от заеманата длъжност „прокурор“ във Върховна административна прокуратура, на основание чл.165, ал. 1, т. 1 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Тодор Димитров Мерджанов от заеманата длъжност „прокурор“ във Върховна административна прокуратура, с ранг „прокурор във ВКП и ВАП“, считано от 03.01.2023 г.

23.2. ВНАСЯ предложението в заседанието на Прокурорската колегия на ВСС, насрочено за 07.12.2022 г., за разглеждане и произнасяне.

24. Предложение за поощряване на Тодор Димитров Мерджанов - прокурор във Върховна административна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Тодор Димитров Мерджанов – прокурор във Върховна административна прокуратура, с ранг „прокурор във ВКП и ВАП“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

24.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец януари 2023 г.

24.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1. да се предостави на Комисия „Бюджет и финанси“ в изпълнение решение на Пленума на ВСС по протокол № 15/14.04.2022 г., т. 18.

24.4. Внася предложенията в заседание на Прокурорската колегия на ВСС, насрочено за 07.12.2022 г., за разглеждане и произнасяне.

25. Предложение за поощряване на Николай Енчев Соларов - прокурор във Върховна касационна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Николай Енчев Соларов - прокурор във Върховна касационна прокуратура, с ранг „прокурор във ВКП и ВАП“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

25.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец януари 2023 г.

25.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1. да се предостави на Комисия „Бюджет и финанси“ в изпълнение решение на Пленума на ВСС по протокол № 15/14.04.2022 г., т. 18.

25.4. Внася предложенията в заседание на Прокурорската колегия на ВСС, насрочено за 07.12.2022 г., за разглеждане и произнасяне.

26. Писмо от председателя на Постоянна атестационна комисия към Апелативна прокуратура – София, относно процедура за извънредно атестиране на Мирослав Веселинов Ангелов - прокурор в Окръжна прокуратура – София.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**26.1.** Процедурата по извънредно атестиране на **Мирослав Веселинов Ангелов** – прокурор в Окръжна прокуратура – София (открита с решение по протокол № 38/15.11.2022 г., т. 3.2)*,* да се извърши от Комисията по атестирането и конкурсите към Прокурорската колегия, предвид депозиран самоотвод на Веселин Стоев – редовен член на ПАК към АП – София (с оглед наличие на основания по чл. 49, ал. 3, т. 2 от Наредба № 3/23.02.2017 г.) и невъзможност резервен член да попълни състава на ПАК към АП – София.

**26.1.2.** **ДА СЕ УВЕДОМИ** председателят на Постоянната атестационна комисия при Апелативна прокуратура – София, административният ръководител на Окръжна прокуратура – София и Мирослав Веселинов Ангелов - прокурор в Окръжна прокуратура – София, за решението по т. 26.1.

**26.1.3. ДА СЕ ИЗИСКАТ** от административния ръководител на Окръжна прокуратура – София необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на ВСС, на Мирослав Веселинов Ангелов - прокурор в Окръжна прокуратура – София, за периода 30.09.2017 г. - 30.09.2022 г.

**26.2. УКАЗВА** на административния ръководител на Апелативна прокуратура – София, както и на останалите административни ръководители на апелативните прокуратури в страната, че на основание чл. 51, ал. 6 от Наредба № 3/23.02.2017 г. на ВСС, при предсрочно прекратяване на мандат на член на постоянната атестационна комисия, следва своевременно да бъде проведено общо събрание за избор на нов член на комисията.

**26.2.1 ДА СЕ УВЕДОМЯТ** административните ръководители на апелативните прокуратури в страната, за решението по т. 26.2.

ВЪЗРАЖЕНИЕ

27. Възражение от Недялко Мартинов Мавродиев - прокурор в Районна прокуратура - Пловдив, срещу изготвена комплексна оценка от атестиране за придобиване статут на несменяемост.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗСЛУША, на основание чл. 205, ал. 2 от ЗСВ, Недялко Мартинов Мавродиев - прокурор в Районна прокуратура-Пловдив, поради постъпило възражение срещу изготвената му комплексна оценка от атестиране за придобиване статут на несменяемост „МНОГО ДОБРА".

27.2. КАНИНедялко Мартинов Мавродиев - прокурор в Районна прокуратура-Пловдив, в заседанието на Прокурорската колегия на Висшия съдебен съвет, насрочено за 01.02.2023 г., в 13:30 часа, за изслушване.

27.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ възражението на Недялко Мартинов Мавродиев - прокурор в Районна прокуратура-Пловдив.

*Мотиви: Прокурор Недялко Мавродиев е подал възражение срещу приетата от Комисията по атестирането и конкурсите комплексна оценка „Много добра" от атестиране за придобиване статут на несменяемост. В депозирано възражение*, *магистратът излага съображения, поради които счита за неоснователно, за несправедливо и с демотивиращо за него влияние определената оценка „4" в Част IV, т. 2 от ЕФА - „Умение за анализ на правнорелевантните факти". Цитира статистически данни (брой приключени процесуални актове по същество, общо отменени и върнати и процентно съотношение между тях; внесени в съда и върнати ОА и съотношение между тях), за които счита, че не водят до извод за недостатъчно добри правни познания и умения за прилагането им. Изложил е становище по преписки, по които са налице отменени постановления или върнати от съда актове. Счита, че КАК не е взела предвид редица обстоятелства, на които следва да се обърне допълнително внимание.*

 *Комисията по атестирането и конкурсите, след запознаване с депозираното писмено възражение, повторно разглеждане на данните, отразени в ЕФА, и приложените към атестационната преписка актове и материали, счита същото за неоснователно по следните съображения:*

 *Обективните данни в количествено и статистическо измерване на общия брой постановени от прокурор Недялко Мавродиев актове, броя на отменените актове и процентното им съотношение спрямо обжалваните и спрямо общо постановените от магистрата са отчетени в част V, т. 4 „Брой необжалвани прокурорски актове…", където е постановена максимална оценка. Следва да се посочи, че стойността на цитираните във възражението статистически данни не отговаря на данните, изнесени в част III на ЕФА. Отделно от това, те не са коментирани от Комисията при поставяне на оценката по общия критерий в Част IV, т. 2 от ЕФА, още по-малко да са послужили като мотив за намаляването й.*

 *Същото важи и за посочения във възражението извод за „недостатъчно добри правни познания и умение за прилагането им“, какъвто Комисията не само че не е извела в мотивите си, но е постановила максимална оценка в Част IV, т.1 – „Правни познания и умения за прилагането им“. В тази връзка не е пренебрегнато като цяло отличното представяне на прокурор Мавродиев в цялостната му работа и изцяло положителните отзиви за нея на ПАК, административното ръководство и прокурора-наставник, а напротив – акцентирано е върху тях.*

 *Общият критерий в Част IV, т. 2 „Умение за анализ на правнорелевантните факти" е индивидуализиран с конкретно посочени показатели („разбираемо и обосновано мотивиране на актовете" и „правилна и законосъобразна оценка на относимите факти и обстоятелства в хода на производството"). Те касаят качеството на постановените актове, формирането на изводите на атестирания прокурор и тяхната мотивираност. При определяне на оценката Комисията е съобразила основанията за отмяна на актовете, връщане на някои досъдебни производства, отразени в Част III от ЕФА.*

 *Не може да се оспори предоставената от магистрата допълнителна информация по 3 бр. конкретни преписки: №№ 2290/2021 г.; 8614/2019 г. и 11350/2018 г. по описа на РП-Пловдив, която сочи на правилна преценка от негова страна, но следва да се уточни, че:*

 *- По първата преписка: отказ на прокурор Недялко Мавродиев от образуване на ДП е отменен като незаконосъобразен и е указано извършване на допълнителна проверка. Вярно е, че след нея отново е последвал отказ от образуване на ДП, но фактът за непълнотата на първоначалната такава не може да бъде пренебрегнат.* *В този смисъл е и трайно утвърдената практика на КАК, съгласно която последващото произнасяне с един и същ правен резултат по същите преписки се явява ирелевантно за качеството на първоначално постановения акт и същото не може да санира допуснатия пропуск, довел до отмяна на постановлението;*

 *- По втората цитирана във възражението преписка са отменени от съда постановления за спиране на ДП по пр. 8614/2019 г. - в първия случай поради липса на мотиви, а след това и поради неизчерпани действия по разследването, като е указано извършването на разпит на свидетел. Макар прокурор Мавродиев да сочи, че второто определение на РС-Пловдив е незаконосъобразно, постановено от некомпетентен съд, както и липсата на процесуална възможност да бъде протестирано, е факт и първият акт на съда. За пълнота следва да се отбележи и че РС-Пазарджик на 11.11.2021г. е отменил и трето постановление за спиране като незаконосъобразно;*

 *- По третата преписка отново се оспорва преценка на съда, която при това е била протестирана, но протестът не е бил уважен. В последния случай в ОА е била сбъркана годината на извършване на деянието /разликата е между обстоятелствената част и диспозитива/, но второинстанционният съд не е уважил протеста с аргумент, че техническата грешка нарушава правото на защита на обвиняемия и същата не може да бъде санирана чрез процедурата по отстраняване на ОФГ. Както и атестираният да тълкува подобна грешка като маловажна, не може да оспори категоричната теза на съда, нито да промени съществото на съдебните актове, чрез които се постановява, че даден прокурорски акт е незаконосъобразен.*

 *Изложеното касае само три от анализираните преписки, но следва да се отбележи, че в ЕФА и приложените към него материали са описани и други случаи на непрецизност в работата, които не позволяват да се постави максимално висока оценка по точка 2 на част IV, независимо че крайният резултат по съответните дела и преписки, след стриктното отстраняване на съответните процесуални нарушения и изпълнение указанията на съда или горестоящите прокуратури е бил положителен, а именно - осъждане на лицата или правилни и законосъобразни окончателни актове.*

 *Изложеното твърдение на прокурор Недялко Мавродиев, че не е отчетено обстоятелството, че в 5-годишния период няма нито една постановена оправдателна присъда по внесените от него актове не може да бъде споделено. Както е подчертано нееднократно и в настоящото изложение, при определятето на комплексната оценка в достатъчна степен е акцентирано върху преимуществено положителните данни за работата на прокурор Мавродиев и Комисията не намира основания за нейното ревизиране, респ. уважаване на възражението му.*

 *При изготвянето и обсъждането на атестацията на прокурор Мавродиев, Комисията е приложила подход, относим към всеки аналогичен случай на атестиране на прокурор със същия стаж и статут, направила е комплексна оценка на всички приложени данни и материали и е формулирала оценките си съобразно тях. Намаляването на оценката само с една единица и само по един критерий не може да бъде повод за демотивиране. Същото отразява справедливо допуснатите слабости, които категорично не могат да опровергаят цялостната много висока оценка на проявения от прокурор Мавродиев професионализъм. Показателно в това отношение е фактът, че Комисията не е намалила оценката, поради допуснати от магистрата просрочия при произнасянето по 9 бр. дела и 15 бр. преписки в резултат от високата натовареност през част от периода.*

*В допълнение КАК ще посочи, че:*

*- Следва да се вземе предвид, че като цяло, има известно отстъпление от резултатите от предходното атестиране. При проведеното предварително атестиране (за период 04.07.2017 г. - 30.04.2019 г.) е определена максимална оценка „5" по всички критерии, но не може да бъде пренебрегнато обстоятелството, че немалка част от отменените актове (12 бр. от общо 14 бр.), както и почти всички върнати ДП (9 бр. от общо 10 бр.), са през периода, следващ предварителното атестиране. Освен това, Комисията изхожда от разбирането за важните правни последици, които законът свързва с придобиването статут на несменяемост, като отчита и натрупания вече професионален опит, а оттук и по-голямата взискателност към работата на магистрата.*

 *-Прави впечатление, че в ревизиите на ОП-Пловдив на дейността на РП-Пловдив за 2019 г. и 2020 г. при преглед на част от преписките с наблюдаващ прокурор Мавродиев нееднократно са изложени констатации за неяснота, неправилност на прокурорските изводи, необсъждане на доказателства по преписките и др., което също е относимо към настоящия критерий.*

*С оглед изложеното по-горе, КАК предлага на Прокурорската колегия на ВСС да остави без уважение възражението в Част IV, т. 2 „Умение за анализ на правнорелевантните факти" и да приеме комплексна оценка „МНОГО ДОБРА" - 4.81 на Недялко Мартинов Мавродиев - прокурор в Районна прокуратура-Пловдив.*

27.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ атестиране за придобиване статут на несменяемост на Недялко Мартинов Мавродиев - прокурор в Районна прокуратура-Пловдив.

27.5. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1, във връзка с чл. 205, ал. 4, т. 1 от ЗСВ предложената комплексна оценка от атестирането „МНОГО ДОБРА" на Недялко Мартинов Мавродиев - прокурор в Районна прокуратура-Пловдив.

27.6. ПРЕДЛАГА НА ПРОКУРОРСКАТА КОЛЕГИЯ НА ВСС, Недялко Мартинов Мавродиев - прокурор в Районна прокуратура-Пловдив, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

27.7. ВНАСЯ предложението в заседанието на Прокурорската колегия на ВСС, насрочено за 01.02.2023 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

28. Придобиване статут на несменяемост на Даниел Христов Сотиров - прокурор в Софийска районна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

28.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Даниел Христов Сотиров - прокурор в Софийска районна прокуратура.

28.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Даниел Христов Сотиров - прокурор в Софийска районна прокуратура.

28.3. ПРЕДЛАГА НА ПРОКУРОРСКАТА КОЛЕГИЯ НА ВСС, Даниел Христов Сотиров - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

28.4. ВНАСЯ предложението в заседание на Прокурорската колегия на ВСС, насрочено за 07.12.2022 г., за разглеждане и произнасяне.

29. Придобиване статут на несменяемост на Искра Николаева Йовкова – прокурор в Софийска районна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

29.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Искра Николаева Йовкова – прокурор в Софийска районна прокуратура.

29.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Искра Николаева Йовкова – прокурор в Софийска районна прокуратура.

29.3. ПРЕДЛАГА НА ПРОКУРОРСКАТА КОЛЕГИЯ НА ВСС, Искра Николаева Йовкова – прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

29.4. ВНАСЯ предложението в заседание на Прокурорската колегия на ВСС, насрочено за 07.12.2022 г., за разглеждане и произнасяне.

30. Периодично атестиране на Мария Божидарова Стоянова - прокурор в Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

30.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Мария Божидарова Стоянова - прокурор в Софийска градска прокуратура.

30.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Мария Божидарова Стоянова - прокурор в Софийска градска прокуратура.

30.3. ВНАСЯ предложението в заседание на Прокурорската колегия на ВСС, насрочено за 07.12.2022 г., за разглеждане и произнасяне.

 ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ